x'jagħmlek Agostinjan? Ħajja ta' flimkien , komunita ', talb u ħidma fil- kunventi . K if tara l-kariżma agostinjan fid-dinja tal-lum? Xhieda ħajja tal – għaqda u l- komunjoni fid-dinja. M in hu l- agostinjan għalik? Dak li jfittex l-imħabba fl-aħwa fil-komunità X'ifisser il-Milied? Min jaf kemm-il darba iċċelebrajnih! Ħa nieħdu xi aspetti partikolari. Ħa nibdew mis-simboli u li għandna hawn fuq l-artal Il-presepju – huwa immaġini tal-ġenna. Kollox juri paċi, mħabba, fulfiment, mingħajr biki. Hija ikona tal-vizzjoni ta' Iżaija fejn Alla jimsaħ kull demgħa. It-tarbija fil-paċi. L-għar – huma post fejn igħixu l-baqar, ngħaġ u annimali u jieklu f'maxtura. U Ġesù qed f'maxtura tal-injam. Dak l-istess injam li mbagħad sar is-salib fejn Ġesù ta kompletament l-ħajja tiegħu bħala ikel għall-ħajja tad-dinja. L-istillel – dawk li qalu iva lil Alla billi urew lill-maġi l-post fejn twieled Ġesù. Il-Christmas tree – ix-xogħol tagħha hija li taqgħad s-sema mal-art, li tkun ta' sellum għall-inkarnazzjoni – ħaġa li uża Alla biex niżel hawn fl-art. Dwal tal-Milied – jirrappreżentaw id-dawl u l-warmth ta' Alla b'mod speċjali. Id-dwal tal-Milied hija xi ħaġa min-Northern Hemisphere u għaliex wara l-winter solstice (l-iktar ġurnata mdalma tas-sena) jiġi l-Milied. L-ideja hija li meta hemm id-dalma u l-kesħa, id-dawl u l-warmth ta' Alla jiġu fid-dinja. Hekk ukoll għaliex il-quddiesa issir f'nofsillejl biex id-dawl ta' Alla jgħaddi minnha. Christmas carols – jkunu qegħdin igħinu fiċ-ċelebrazzjoni tal-ferħ tat-twelid ta' Ġesù f'xebħ mal-għanja tal-anġli fl-ewwel Milied. Imma apparti dawn, x'jfisser il-Milied? Nixtieq li tpoġġu quddiem għajnekom djamant li meta tpoġġi dawl joħroġ diversi dwal ikkulurit. U dawn huma xi spjegi żgħar marbuta mal-Milied. Tifel ċkejken li qam bil-lejl mbeżża u li kien konvint li hemm kull tip ta' monstru fid-dinja. Jmur jiġri lejn il-kamra tas-sodda tal-ġenituri tiegħu. Ommu tieħdu lura f'kamartu u tassigurah li qed safe – ma għandux għlafejn jinkwieta għaliex tgħidlu li mhux waħdu qied fil-kamra. Alla jkun miegħek. Qallha, naf li Alla jkun miegħi, imma jien irrid xi ħadd li għandu l-ġilda u l-laħam. U din tfakkarna li l-kelma saret laħam u għex f'nofsna – Ġwanni 1, 14 Alla ma jinsabx biss fil-knejjes u monasteri, imma fid-djar tagħna. Kull meta tara mara ma' żewġha, hemm qiegħed Alla. Kull fejn hemm it-tfal, u fejn hemm it-tisjir, u l-argumenti u r-rikonċiljazzjoni, hemm Alla ukoll. Dak Alla li huwa domestiku u mhux bilfors monastiku! Wara li l-omm titbissem għal ħin twil lit-tarbija tagħha, it-tarbija tibda tidħaq lura . Hija tara l-imħabba fil-qalb, u b'hekk ir-rikonoxxment. Hekk ukoll Alla. Huwa jurina li huma mħabba. L-imħabba tirradja minn Alla u tpoġġi fina d-dawl tal-imħabba f'qalbna Matul il-Milied Alla jgħid lid-dinja – Jien qiegħed hawn. Qed miegħek. Qiegħed f'ħajtek. Tibżax li tkun kuntent. Minn meta bkejt, il-ferħ huwa l-istandard tal-għejxin li huwa aktar adattat mill-anzjeta u mid-dieqa…Jiena ġejt fid-dinja. Qiegħed hawn. Ma hix il-bogħod mid-dinja. Ixgħel ix-xemgħat. Għandhom id-dritt iktar li jeżistu milli d-dlam. Il-Milied idum għall-dejjem. Nistgħu naraw il-Milied minn qisu Ġesù bħala kantant b'vuċi soda u b'pitch perfett li jgħin kor skordat u li jittrasformhom Ġesù ma tanix mużika differenti biex inkantaw, imma għenna biex ir-repetorju tagħna nuruh b'mod ġdid u isbaħ. Apparti dan l-inkarnazzjoni ma tfissirx li Alla ħelisna mit-tbatija tal-ħajja. Tfisser li Alla huwa magħna. Għan-nisrani, bħall-kull wieħed, ser ikun hemm il-kesħa, l-istaġuni ta' wieħed waħdu, staġuni ta' mard, ta' frustrazzjoni u ta' mewt. Il-Milied ma jgħatinix sellum biex noħorġu l-barra mill-kundizzjoni umani. Jagħtina qawwa biex inpoġġu qalbna f'kollox. U l-Milied igħinna nfittxu lill Alla fl-affarijiet iż-żgħar . U għalhekk, kif jgħidilna Karl Rahner – Fil-Milied Alla tana permess biex inkunu ferħanin. Għaliex ser niċħdu din l-offerta? Jista' jkun li mhux veru twieled f'maxtura Ġesù – hija simbolu..it-twelid ta' Ġesù sar fi stalla biex jistedinna naħsbu li Ġesù żgur ma twelidx f'xi katidral (m'hemmx paragun)…ma kellux inċens ifuħ, anzi riħa ta' annimali. Dan kollu jurina s-sempliċità/radikalità ta' din il-festa. Imma l-maxtura hija ukoll dik li minna jieklu l-annimali…kellha funzjoni oħra – kienet tagħti l-ħajja lil dawk li kienu jieklu minna. U Ġesù f'diversi okkażjonijiet iqabbel lilu nnifsu bħala l-ħobż li jaqta' l-ġuħ u l-ilma li jaqta' l-għatx…u għalhekk jekk l-għan prinċipali ta' Ġesù huwa li jagħti ġismu għalina, allura tagħmel sens li twieled f'maxtura. L-injam tal-maxtura u l-injam tas-salib għandhom l-istess għan f'dan il-pjan t'Alla. Din il-festa (tal-inkarnazzjoni), Alla jidħol fid-dinja – isir wieħed minna. Li dak li huwa spiritwali m'huwiex kontra dak li huwa fiżiku/naturali (mhux kif kienu u forsi għad hawn min jaħseb hekk). Il-ġisem tagħna u d-dgħufijiet tagħna huma parti minn dan it-twelid ġdid fil-Mulej. Dak li qegħdin niċċelebraw huwa l-ħajja tagħna – twelid mill-ġdid tagħna b'mod globali. Alla ma jinsabx biss fil-knejjes sbieħ u fil-postijiet indaf imma f'dawk is-sitwazzjonijiet fejn hemm riħa tinten, fejn hemm il-ġuħ, fejn hemm il-ġlied, fejn hemm il-biża', fejn hemm il-firda, fejn hemm il-vizzji, fejn hemm il-mard, fejn hemm id-dlam Alla li jitwieled fil-maxtura jurina li huwa Alla tal-ġisem u Alla tar-ruħ, Alla tat-talb u Alla tal-azzjoni, Alla li jinsab fil-fqir u Alla li jinsab fis-sinjur, Alla li jinsab fid-djar tagħna u Alla li jinsab fil-knejjes, Alla li jinsab fl-ewkaristija u Alla li jinsab f'qalbek… Aħna fil-ħajja tagħna nistgħu nagħżlu li bħal tal-lukanda ngħidu m'hemmx post għalik fil-ħajja tiegħi … Ġieli ngħiduha lil xulxin mingħajr ma nkunu nafu… Nista' nagħżel li ma' nagħtix ċans ieħor lil xi ħadd li jkun żbalja – ngħid LE. Nista' nagħżel li ma nħobbx għax ma jinżillix, għax mhux kapaċi… ngħid LE. Nista' nagħżel li ma nħallix lil Ġesù jitwieled fija, għax inqis dawn il-festi bħala ritwali, tradizzjoni u tieqaf hemm…ngħid LE. Nista' nagħżel li nkompli nitkellem ħażin u nivvinta fuq l-oħrajn għax hekk inkun qed nuri kemm jien aħjar minnhom…ngħid LE. Għandna għażla quddiemna – nkun bħal maxtura li tilqa' u tagħti l-ħajja jew nagħmel bħal tal-lukanda li ngħid LE m'hemmx post…aħjar nibqa' komdu kif jien… Sar il-ħin . Alla ġej id-dar għalina. Il-Mulej jidħol fl-istorja tal-ħajja tagħna. Niftħulu l-bieb u nħalluh jidħol. Inkomplu f'din il-mixja tagħna f'dawn il-Ħdud tal-Avvent…f'dan iż-żmien ta' preparazzjoni…mhux preprazzjoni biss għax-xiri tar-rigali, tiżjin, u elf ħaġa oħra, imma wkoll għal ftuħ ta' qlubna biex bil-liberta sħiħa inħallu lil Alla jkompli jippreparana.. . Matul dawn l-4 Ħdud tal-Avvent, permezz tal-liturġija, konna qegħdin fi tfitxxija għall-passi u s-sinjali tal-presenza ta' Alla fil-ħajja tagħna . Fil-fatt fl- ewwel Ħadd rajna kif għandna nħarsu lejn dak li qed jiġri fil-ħajja tagħna, u dan bl-għajnejn tal-fidi mingħajr fataliżmu imma b'ħafna tama. Imbagħad fit- tieni Ħadd rajna kif nipprattikaw l-laqgħa. Il- Ħadd li għadda kif ser inħallu lil Alla jaħdem bil-mod tiegħu u li nifirħu għax aħna maħbubin minn Alla, u f'dan il- Ħadd nagħrfu u nirrikonoxxu lil Ġesu bħala l-Iben ta' Alla. Is-silta tal-evangelju li għadna kif smajna, hija skont S. Mattew. L-evangelista jibda b'mod partikolari . Qisu jrid jgħidilna…heqhimm… ftit attenzjoni għal dak li għandi ngħid. .għax l-affarijiet mhux ser isiru skont kif qed taħsbu…imma hemm xi ħaġa oħra li qeda tinħadem… u jibda… "It-tnissil ta' Ġesù l-Messija sar hekk:" u jibda jgħidilna kif sar it-tnissil. U dan b'mod dirett, b'ħasda… (hekk ukoll fl-ewwel qari meta l-profeta Isaija fi żmien ir-Re Aħaż jgħid – Isimgħu, O, dar David!.. b'esklamazzjoni, b'talba, b'interuzzjoni….) U kif Mattew jibda' jgħidilna kif sar it-tnissil, ngħidu … ejja fl-aħħar għandna t-tħabbira tat-twelid …it-Tama tagħna. L-isem tat-tarbija għandu jkun Emmanwel, li tfisser Alla magħna , jew aħjar jekk nidħlu ftit aktar fil-fond tat-tifsira tal-kelma immanu-el, naraw li tfisser Alla wieħed komuni f'fostna jew aħjar Alla qiegħed f'fostna, jgħix magħna, ġie fid-dar biex jibqa magħna għal dejjem… mhux biss magħna u tista tinftiehem bħala iva Alla qiegħed magħna, pero hu qiegħed post ieħor, pero Alla qiegħed fostna, hawn preżenti f'kollox, preżenti fil-kultura tagħna, fil-ħajja tagħna, f'kollox hemm il-preżenza ta' Alla, anke fejn l-inqas li naħsbu li qiegħed. Għalhekk fl-ewwel Ħadd rriflettejna kif għanda nħarsu u nfittxu s-sinjali tal-preżenza ta' Alla fil-ħajja tagħna. F'dawk il-postijiet fejn hemm diviżjoni, ġlied fil-familji…minħabba wirt, piki u affarijiet oħra…mibegħda u razziżmu kontra l-immigranti f'pajjiżna, inġustizzji fuq il-postijiet tax-xogħol, fejn nwarrbu lil Alla mill-ħajja pubblika u nħalluh biss xi ħaġa privata u personali mingħajr aspett komunitarju…f'dawn is-sitwazzjonijiet u ħafna oħrajn… wieħed ġej li jinterrompi, u b'mod dirett, b'ħasda (kif beda l-evanġelju llum, kif spegajt aktar kmieni), jibdel l-istorja. U dan mhux qed jsir b'ħafna fanfarra…imma fil-ħolm, bħal din ta' Ġużeppi, qalb il-foqra u dawk li l-inqas emmnu li l-bxara t-tajba ser tibda minnhom. U s-sinjal huwa iben, li jsalva lil poplu minn dnubiethom. Quddiem il-ħolma, Ġużeppi kellu għażla…jinjora dak li qallu l-anġlu u jkompli bil-pjan li kien diġa fassal…jew inkella jagħmel dak li qallu l-anġlu fil-ħolma. Kollox kien jiddependi mid-deċiżjoni ta' Ġużeppi… Hekk ukoll aħna …ħafna drabi nkunu diġa fassalna pjan dettaljat..u Alla jintervjeni fil-ħajja tagħna b'dan il-mod, u l-Providenza tbiddel il-pjan kollu u li teħodna f'direzzjoni oħra… U għalhekk, iż-żmien huwa qrib. Huwa żmien ta' deċiżjonijiet diffiċli, deċiżjonijiet li jagħtu l-ħajja u li jsostnuna quddiem il-mewt, dlam, il-vojt interjuri, in-nixfa spiritwali, mingħajr referiment għal xi ħadd, mingħajr viżjoni, bi kriżi ta' identità, f'qasmiet u divizjonijiet differenti …u quddiem dan kollu… X'aħna nistennew?….. il-paċi, l-ġustizzja, u t-tama issa saru persuna, iben li ser jitwieled fostna. Alla jsir bniedem fi qlubna, fl-istorja tagħna, u dan bil-fidi u l-ubidjenza , kif ġara f'Marija u Ġużeppi. Issa huwa t- turn tagħna, l-parti tagħna, ż-żmien li ngħixu l-ħajja għaliex inħallu lil Alla jgħammar fostna. Sar il-ħin . Alla ġej id-dar għalina. Il-Mulej jidħol fl-istorja tal-ħajja tagħna. Niftħulu l-bieb u nħalluh jidħol. Ħalli lil Alla jaħdem bil-mod tiegħu…ifraħ għax aħna milqugħin u maħbubin minn Alla! Hija liturġija tassew sabiħa u rikka! Il-messaġġ nisrani jissejjaħ "evanġelju", jiġifieri "bxara tajba", sejħa għall-ferħ għall-poplu kollu; il-Knisja mhix kenn għall-imdejqin, il-Knisja hija d-dar tal-ferħ! U dawk li huma mdejqin isibu fiha l-ferħ, isibu fiha l-ferħ veru! U nifirħu għax il-miġja tal-Mulej hi fil-qrib. Hekk ukoll igħidilna San Ġakbu fit-tieni qari. "Stabru intom ukoll, qawwu qalbkom, għax il-miġja tal-Mulej hi fil-qrib" (v.8). X'messaġġ ta' ferħ u ta' kuraġġ! Kuraġġ! Nistennew ftit u nħallu lil Alla jaħdem bil-mod tiegħu u mhux qisu xi slot machine jew instant machine . Inħallu lil Alla jaħdem bil-mod tiegħu. Nistennew, nishru, nqawwu qalbna u nafdaw f'Alla – 4 verbi li waħdihom għandhom riflessjoni sħiħa. U nistaqsu – Kif qed jaħdem Alla bil-mod tiegħu? Ikollna bżonn ninżlu aktar fil-fond u mhux affarijiet grandjużi kif nistgħu nimmaġinaw. Naraw x'qalilna l-Evanġelista – "Morru agħtu lil Ġwanni l-aħbar ta' dak li smajtu u rajtu: l-għomja jaraw, iz-zopop jimxu, l-imġiddmin ifiqu, it-torox jisimgħu, il-mejtin iqumu, u l-Bxara t-Tajba tithabbar lill-fqar."(vv.5-6). Jfejjaq l-għamad tagħna, li nżappu fit-triq, il-mard spiritwali tagħna, iqajjimna minn dak li huma mejjet fina u f'ħajjitna. Dawk nafu li qegħdin hemm. Imma nafu wkoll li Alla ser jaħdem bil-pass tiegħu. U dan permezz ta' Ġesù li jagħtina l-ħajja mill-ġdid. U x'ma tifraħx quddiem dan kollu. U din hija l-esperjenza tal-Avvent – li nieqaf, nirrifletti, nħalli lill Alla jżurni, għaliex ikollna dak il-mewt u nixfa spiritwali u l-Mulej igħati l-ħajja. U jien kemm jien ferħan f'ħajti? Xi jfisseri l-ferħ f'ħajti? Kapaċi nifirħu llum? Nħallu dan il-ferħ jimlilna qalbna, ikun ta' duwa u ta' imbuttatura biex nimxu 'l quddiem. Huwa ferħ, meta nifhmu li aħna milqugħin u maħbubin minn Alla Il-profeta Iżaija (fl-ewwel qari) jsejjaħ lil dawk kollha li tilfu t-triq u jinsabu fid-dwejjaq biex jafdaw fil-fedeltà tal-Mulej, għax is-salvazzjoni tiegħu ma ddumx ddawwal il-ħajja tagħhom. Dawk kollha li ltaqgħu ma' Ġesù tul il-mixja tal-ħajja, jagħrfu f'qalbhom hena u ferħ li ħadd u xejn ma jista' jċaħħadhom minnha . Il-ferħ tagħna hu Ġesù Kristu, l-imħabba tiegħu iżżomm sħiħ u ma tispiċċa qatt. Dan ifisser, allura, li meta nisrani jsir imdejjaq, dan għax ikun tbigħed minn Ġesù. Għalhekk ma nistgħux inħalluh waħdu lil dan jew din! Irridu nitolbu għalih, u ngħinuh iħoss l-imħabba tal-komunità. Għalhekk – Nistennew, nishru, nqawwu qalbna u nafdaw f'Alla, u nifirħu filwaqt li nħallu lil Alla jaħdem il-mod tiegħu u li aħna naqraw u ngħarfu kif Alla qed jaħdem fina u madwarna. Din il-ġimgħa, il-biċċa xogħol tagħna, flimkien ma' Iżaija u Ġwanni l-Battista hija li ngħajtu fid-desert, u li nippreparaw it-triq tal-Mulej, li nagħmlu ħbieb mal-għeddewwa antiki, li npoġġu ħdejn xulxin u naqsmu l-ikel u li nġibu l-paċi fid-dinja. Huwa żmien importanti u serju fejn nikkonvertu d-dinja permezz tal-ġustizzja biex il-paċi issaltan fostna. Lil min jixtieq Alla jressaq viċin, illum? Liema diviżjonijiet/qasmiet nixtiequ li naraw mfejjqa? Forsi wkoll f'pajjiżna…bejn partiti politiċi, bejn sitwazzjonijiet familjari…u fid-dinja? – Iżraeliti u Palestinjani; Liberali u konservattivi; bojod u suwed; immigranti u dawk li twieled fil-pajjiż; sinjuri u foqra; żgħar u kbar…. Naraw ftit l-esperjenza: Meta rajt persuni diversi li jgħixu flimkien fil-paċi? Kienet ta' sorpiża għalik din l-esperjenza ta' rikonċiljazzjoni u armonija? L-avvent huwa żmien fejn niftħu għajnejna u naraw, u ninutaw dawk li qed ibgħatu, biex naraw l-inġustizzji ta' madwarna, biex inkunu aktar konxji tal-isfidi fid-dinja tagħna. Fil-qari nisimgħu messaġġi ta' tama u sfida. Ġwanni l-Battista jitkellem fuq li nindmu u dan jirriżulta f'xi ħaġa ġdida u fejn nagħtu l-ħajja. Iżaija jitkellem minn spirtu ġdid li jġib l-għerf u l-ġustizzja. Huwa jitkellem mill-fejqan fir-relazzjonijiet bejn il-popli u l-ġnus. Pawl jitkellemu fuq l-armonija u komunità inklussiva. It-tama tagħna nisranija ma hix xi ħaġa superfijali. Mhux ngħidu tinkwieta xejn, issa kollox imur sew. It-tama tagħna ma hix xi ħaġa fuq is-sentimenti individwali tagħna, jew il-problemi tagħna li jispiċċaw. It-tama tagħna tinvolvi trasformazzjoni radikali tal-komunità kollha u ta' kif ngħixu ma' xulxin. It-tama tagħna hija bbażata fuq is-sejħa t'Alla li jidħol f'ħajja ġdida u mhux f'xi ħaġa li ma tatix il-ħajja. U aħna rridu nkunu strumenti t'Alla għall-ħelsien u l-promozzjoni tal-foqra, biex ikunu parti mis-soċjetà. It-tama tagħna li għandna jinvolvi li nirrispondu għall-isidi u fl-istess ħin naħdmu għall-dinja ġdida ta' ġustizzja u paċi. B'dan kollu ninbiddlu f'komunità ta' rġiel u nisa li nxandru l-bxara t-tajba. Ħwejjeġ kbar jistgħu jseħħu. U għalhekk bħal Ġwanni msejħin li ngħinu lill-persuni oħra li jilqgħu lill-Mulej.